வெல்லாவெளிக் கல்வெட்டிலே காணப்படும் பெருவணிக என்பது ஒரு வணிகக் குழுவின் தலைவனைக் குறிக்கும் என்று கொள்ளலாம். வணிகர் செல்லும் பாதைக்கு அண்மையிலே சமணத் துறவியர் பள்ளி அமைந்திருந்ததென்றுங் கருதலாம். இலங்கையிலே சமணப் பள்ளி பற்றிய சாசனக் குறிப்பு வேறெங்கும் காணப்படுவதில்லை. எனினும் அனுராதபுரத்திலே புராதன காலத்திலிருந்த சமணப் பள்ளிகள் பற்றிய குறிப்புக்கள் மகாவம்சத்தில் உள்ளன. பண்டுகாபயன் அனுராதபுரத்திலே சமண முனிவர்களுக்குப் பள்ளிகளை அமைத்துக் கொடுத்தமை பற்றி மகாவம்சம் மேல்வருமாறு கூறும்@